CELEX: 32013D0711(01)
Language: ro
Date: 2013-07-09 00:00:00
Title: Decizia Consiliului din 9 iulie 2013 de numire a președintelui camerelor de recurs ale Oficiului pentru Armonizare în cadrul Pieței Interne (mărci, desene și modele industriale)

11.7.2013   
            
            
               RO
            
            
               Jurnalul Oficial al Uniunii Europene
            
            
               C 199/2
            
         DECIZIA CONSILIULUI
   din 9 iulie 2013
   de numire a președintelui camerelor de recurs ale Oficiului pentru Armonizare în cadrul Pieței Interne (mărci, desene și modele industriale)
   2013/C 199/03
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 207/2009 al Consiliului din 26 februarie 2009 privind marca comunitară (1), în special articolul 136,
   având în vedere candidaturile prezentate la 31 mai 2013 de Consiliul de administrație al Oficiului pentru Armonizare în cadrul Pieței Interne (mărci, desene și modele industriale),
   ADOPTĂ PREZENTA DECIZIE:
   Articolul 1
   Dl Théophilos MARGELLOS, născut la Atena la 21 noiembrie 1953, este numit președinte al camerelor de recurs ale Oficiului pentru Armonizare în cadrul Pieței Interne (mărci, desene și modele industriale) pentru un mandat de cinci ani.
   Articolul 2
   Data la care începe mandatul de cinci ani menționat la articolul 1 se stabilește de către Consiliul de administrație al Oficiului pentru Armonizare în cadrul Pieței Interne (mărci, desene și modele industriale).
   Articolul 3
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.
   
      Adoptată la Bruxelles, 9 iulie 2013.
      
         
            Pentru Consiliu
         
         
            Președintele
         
         R. ŠADŽIUS
      
   
   
      (1)  JO L 78, 24.3.2009, p. 1.